Rohan & Rosanne se plaastroue - Mooi Troues
Rohan en Rosanne het hul seremonie tussen die bome gehou en die gevoel van woud en groen was reg deur hul plaastroue gebruik. Die paartjie het gegaan vir minder is meer met 'n gevoel van die natuur en gee die raad dat paartjies wat nog moet trou eerder hul troue so eenvoudig moontlik te hou. Ons by Mooi Troues is groot liefhebbers van die natuur en hou baie daarvan as paartjies die mooi natuur gebruik in hul trou dekor. Ons weet ook sommer ons lesers sal daarvan hou.
Die bruid het altyd 'n wens gehad vir 'n troue in die natuur. Beide van ons geniet die buitelug en vind vreugde in wat die Here geskep het. As ons alleen tyd wil hê gaan ons in die berge in of na die see toe of enige pad wat ons nie onlangs besoek het nie. Ons moes wel die venues gaan besoek het om te sien of dit sal pas by ons behoefte. 'n Yskoue glasie wyn met die son oor die berge, presies tussen die klein karoo en die see; die plek het ons harte gesteel. Die res van die storie het gepaard gegaan met wat die area ons gebied het. 'n Baie unieke ondervinding.
Die Oos Kaap, Transkei en Wildekus was die plekke besoek. Ons het baie van mekaar geleer en so ook 'n wonderlike ervaring gehad van ons pragtige land. Die wêreld is groot daar buite, maar daar is min so mooi soos Suid Afrika.
Hou die troue eenvoudig. Luister na almal se raad, maar volg julle eie planne. Ons seremonie was rêrig kort, maar baie kragtig. Verrigtinge by die onthaal moet ook eenvoudig gehou word. Maak seker die mense weet wat hulle doen met die kos. Gaan loer dalk eenkeer hoe die venue maak op 'n troudag. Kuier saam al die familie en vriende. Nooi ook net die wat rêrig saak maak. Geniet dit.